**О Б Р А З Л О Ж Е Њ Е**

На основу члана 15. Одлуке о оснивању Јавног предузећа Завод за урбанизам Ниш, Надзорни одбор Предузећа Одлуком број 710/2-2 од 03.03.2017. године, донео је Средњорочни план пословне стратегије и развоја ЈП Завод за урбанизам Ниш за период од 2017 до 2021. године и доставио га оснивачу, ради давања сагласности.

Што се тиче пројектованих финансијских показатеља пословања планирани укупни приходи се увећавају у датом периоду.У средњорочном периоду ЈП Завод за урбанизам Ниш планира континуирано остваривање позитивног финансијског резултата, тако да се у 2017.години очекује добит у износу од 318.000,00 динара, док би остварена добит у 2021.години износила 2.383.000,00 динара.Планирани укупни расходи се такође увећавају у планском периду.

Активности у смислу инвестиционих улагања у планском периоду односе се на: капитално одржавање пословне зграде, набавку лиценцираних софтвера, набавку опреме за обављање основне делатности.

Број запослених на неодређено време усклађиваће се са Одлуком о максималном броју запослених на неодређено време у систему јавног сектора Града Ниша за сваку пословну годину.

Имајући у виду да је Средњорочни план пословне стратегије и развоја ЈП Завод за урбанизм Ниш за период од 2017. године до 2021. године, сачињен у складу са важећим законским прописима, Секретаријат за планирање и изградњу предлаже доношење решења као у диспозитиву.

**СЕКРЕТАР**

**Секретаријата за планирање и изградњу**

**Родољуб Михајловић, дипл.инж.грађ.**